San Xuan (Grau)

San Xuan ye un llugar de la parroquia del mesmu nome nel conceyu asturianu de Grau.

 Xeografía 
Alcuéntrase a 5 km de Grau, la capital del conceyu, a una altitú media de 230 msnm y tien una población de Nomenclátor del INE: Población del padrón continuo por unidad poblacional. (Institutu Nacional d'Estadística)..

Allúgase nun requexu de media lladera, empobináu al sur, a un altor de 230 metros. Llenda al norte col picu La Forca, al este con Rozadas, al oeste con La Llinar y al sur con La Llamiella y Acebéu.

 Patrimoniu 
Nel pueblu alcuéntrase la ilesia parroquial, que foi antiguu monesteriu y abellugu de pelegrinos de los Caballeros de Malta, nel Camín de Santiago, nella destaca la talla de la Virxe de Loreto (sieglu XVII) de bon movimientu y espresivos güeyos. Güei, l'alberge de pelegrinos ye lo que yera l'antigua escuela.

Hai ocho horros y tres paneres, delles caleyes xuben al picu La Forca y la Sierra, comunicando esta con Cabruñana y El Freisnu, mientres qu'otra baxa a La Llamiella y Rozadas. Nel campu destaca una fonte de piedra, de frente arquitectónicu, que'l so cuerpu cuadrangular ta enmarcáu por una moldura y rematáu por un senciellu frontón triangular. La fonte presenta fábrica de sillería bien cuadrada y dispón d'un únicu cañu y un pequeñu pilón de piedra, qu'abastecía a tol pueblu. Ye una fonte na que davezu beben pelegrinos que pasien pela ruta xacobea, el camín primitivu.

Al oeste del pueblu, nel nucleu llamáu El Valle, atópase una necrópolis tumular, conxuntu formáu por trés estructures, güei parcialmente esfarrapada. Al norte asítiase'l picu La Forca de 409 metros d'altitú.

Nel campu la Ilesia, l'últimu domingu d'agostu, celébrase la tradicional fiesta, con actu relixosu, misa de gaita y procesión; la romería foi treslladada a un prau de la Venta del Cuernu. Pelos años 50 el 24 de xunu celebrábase la fiesta de San Antonio, gaita, procesión y voladores.

Nel añu 1951 rodóse en San Xuan parte de la película Bajo el cielo de Asturias, dirixida por Gonzalo Delgrás, onde dellos vecinos participaron como estres.

 Ver tamién 

 Referencies 

 Enllaces esternos 

Categoría:Llocalidaes de Grau